Barnett Newman

Barnett Newman (Genver 29, 1905; Gortheren 4, 1970) o lymner americanek. Ev ew onan a'n chif artydhyon en Menegesydhieth Tybel ha lymner "parkow liw" a vri.

Genys veu Newman en cita Evrek Nowydh, mab dhe dhivresow Ebrow a Boloni. Ev a studhyas filosofy en Colji Cita Evrek Nowydh, hag oberi en negys y das ow kul dillas. Woja hedna, ev a dhendylas gober avel dyscador, scrifer ha crytik. A-dhia an 1930ow ev a wrug liwyansow en gis argrafydhel. Ev a dhistruis oll an oberyow ma en diwettha. 

Dres an 1940ow, ev a oberas en gis surrealydh kens diplegya gis adhves. Hebm a dhiskwedh radndiryow a liw pur diberthys gen linednow tanow plebmyk, po "zyppys" (an hanow res dhodhans gen Newman y honan). En y oberyow a-varr gen zyppys, an parkyow liw ew liesliw, bes woja hedna an liwyow ew pur ha gwastas. Newman y honan a berderis ev dhe dhrehedhes  gis adhves leun gen y gevres 'Onement' (a-dhia 1948). An zyppys a wra form spasek an liwans, ow radna ha unya an composyans en kettermyn. 

Newman a verwis a shora colon en cita Evrek Nowydh. Rag an brassa radn a'y vownans na veu gwerthveurhes. Artydhyon pecara Jackson Pollock o moy ewonek aga semlant hag omdhegyans. Na gawas breusyans da marnas en diwedh y vownans , bes ev o delanwes a bris war lymnoryon yonk.  

En 2013 y liwans "Anna's Light" a veu gwerthys rag $117 milvil dhe brener privedh.

Klass:Amerikanyon
Klass:Dinethyansow 1905
Klass:Enys Hir
Klass:Lymnoryon
Klass:Mernansow 1970
Klass:Omvenegieth
Klass:Ynkleudhyansow yn Evrek Nowydh